CELEX: 31999D0645
Language: ro
Date: 1999-09-15 00:00:00
Title: Decizia Comisiei din 15 septembrie 1999 de stabilire a unei reglementări tehnice comune privind cerințele de racordare pentru accesul TETRA la serviciile de urgență [notificată cu numărul C(1999) 2987]Text cu relevanță pentru SEE.

13/Volumul 28
            
            
               RO
            
            
               Jurnalul Ofícial al Uniunii Europene
            
            
               86
            
         31999D0645
   
               L 255/40
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 15 septembrie 1999
   de stabilire a unei reglementări tehnice comune privind cerințele de racordare pentru accesul TETRA la serviciile de urgență
   [notificată cu numărul C(1999) 2987]
   (Text cu relevanță pentru SEE)
   (1999/645/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Directiva 98/13/CE a Parlamentului European și a Consiliului din 12 februarie 1998 privind echipamentele terminale de telecomunicații și echipamentele stațiilor terestre de comunicații prin satelit, inclusiv recunoașterea reciprocă a conformității acestora (1), în special articolul 7 alineatul (2) a doua liniuță,
   
               (1)
            
            
               întrucât Comisia adoptă măsura de identificare a tipului de echipamente terminale de telecomunicații pentru care este necesară o reglementare tehnică comună, precum și declarația aferentă privind importanța acestei reglementări, în conformitate cu articolul 7 alineatul (2) prima liniuță;
            
         
               (2)
            
            
               întrucât este necesară adoptarea standardelor armonizate corespunzătoare sau a unei părți a acestor standarde care pun în aplicare cerințele esențiale de transpus în reglementări tehnice comune;
            
         
               (3)
            
            
               întrucât, pentru menținerea accesului pe piețe al fabricanților, este necesară autorizarea aranjamentelor tranzitorii privind echipamentele aprobate în conformitate cu reglementările de drept intern în materie de omologare;
            
         
               (4)
            
            
               întrucât propunerea a fost prezentată Comitetului de aprobare a echipamentelor de telecomunicații ACTE în conformitate cu articolul 29 alineatul (2);
            
         
               (5)
            
            
               întrucât reglementarea tehnică comună prevăzută de prezenta decizie este conformă cu avizul Comitetului ACTE,
            
         ADOPTĂ PREZENTA DECIZIE:
   Articolul 1
   (1)   Prezenta decizie se aplică echipamentelor terminale destinate conectării la rețeaua publică de telecomunicații și care intră sub incidența standardului armonizat menționat la articolul 2 alineatul (1).
   (2)   Prezenta decizie stabilește o reglementare tehnică comună privind cerințele de racordare aplicabile echipamentelor TETRA care oferă accesul la serviciile de urgență în benzile de frecvență de 380-383 MHz și 390-393 MHz.
   Articolul 2
   (1)   Reglementarea tehnică comună cuprinde standardul armonizat care a fost elaborat de organismul de standardizare competent pentru punerea în aplicare, pe cât posibil, a cerințelor esențiale menționate la articolul 5 literele (c)-(f) din Directiva 98/13/CE. Trimiterea la acest standard figurează în anexă.
   (2)   Echipamentele terminale prevăzute în prezenta decizie sunt conforme cu reglementarea tehnică comună menționată la alineatul (1), satisfac cerințele esențiale prevăzute la articolul 5 literele (a) și (b) din Directiva 98/13/CE și cerințele altor directive aplicabile, în special ale Directivelor 73/23/CEE (2) și 89/336/CEE ale Consiliului (3).
   Articolul 3
   Organismele notificate, desemnate pentru a duce la bun sfârșit procedurile menționate la articolul 10 din Directiva 98/13/CE, utilizează sau garantează utilizarea pentru echipamentele terminale de la articolul 1 alineatul (1) din prezenta decizie a standardului armonizat menționat de anexă de la data intrării în vigoare a prezentei decizii.
   Articolul 4
   (1)   Reglementările de drept intern în materie de omologare care se referă la echipamentele prevăzute în standardul armonizat menționat de anexă sunt abrogate la data de 15 decembrie 1999.
   (2)   Echipamentele terminale aprobate în conformitate cu reglementările de drept intern menționate pot să fie comercializate în continuare pe piața națională respectivă și să fie puse în funcțiune.
   Articolul 5
   Prezenta decizie se adresează statelor membre.
   
      Adoptată la Bruxelles, 15 septembrie 1999.
      
         
            Pentru Comisie
         
         Karel VAN MIERT
         
         
            Membru al Comisiei
         
      
   
   
      (1)  JO L 74, 12.3.1998, p. 1.
   
      (2)  JO L 77, 26.3.1973, p. 29.
   
      (3)  JO L 139, 23.5.1989, p. 19.
   ANEXĂ
   Trimitere la standardul armonizat aplicabil
   Standardul armonizat menționat la articolul 2 din prezenta decizie este următorul:
   Terrestrial Trunked Radio (TETRA); emergency access
   [Radiocomunicații terestre cu resurse partajate (TETRA); acces la servicii de urgență]
   ETSI
   Institutul European de Standarde în Telecomunicații
   Secretariatul ETSI
   TBR 35: septembrie 1998
   (exceptând introducerea și secțiunile 4.2.2, 5.4.2 și A.2.3)
   Informații suplimentare
   Institutul European de Standarde în Telecomunicații este recunoscut în conformitate cu Directiva 98/34/CE a Consiliului și a Parlamentului European (1).
   Standardul armonizat menționat anterior a fost elaborat în temeiul unui mandat emis în conformitate cu procedurile aplicabile din Directiva 98/34/CE a Consiliului și a Parlamentului European.
   Textul complet al standardului armonizat menționat anterior poate fi obținut de la:
   
                
            
            
               
                           Institutul European de Standarde în Telecomunicații
                        
                     
                           650, route des Lucioles
                        
                     
                           F-06921 Sophia Antipolis Cedex
                        
                     sau
            
         
                
            
            
               
                           Comisia Europeană
                        
                     
                           DG XIII/A/2 – (BU 31, 1/7)
                        
                     
                           Rue de la Loi/Wetstraat 200
                        
                     
                           B-1049 Bruxelles
                        
                     
         sau de la oricare alt organism responsabil cu difuzarea standardelor ETSI, a căror listă figurează la adresa Internet www.ispo.cec.be.
   
      (1)  JO L 204, 21.7.1998, p. 37.